CELEX: 32015D1377
Language: lt
Date: 1438905600000
Title: 2015 m. rugpjūčio 7 d. Komisijos įgyvendinimo sprendimas (ES) 2015/1377 dėl priemonės, kurios, vadovaudamasi Europos Parlamento ir Tarybos direktyva 2006/42/EB, ėmėsi Švedija, siekdama uždrausti pateikti rinkai dvi bendrovės Bonnet AB gaminamas malkų pjovimo ir skaldymo mašinas (pranešta dokumentu Nr. C(2015) 5412) (Tekstas svarbus EEE)

11.8.2015   
            
            
               LT
            
            
               Europos Sąjungos oficialusis leidinys
            
            
               L 212/37
            
         KOMISIJOS ĮGYVENDINIMO SPRENDIMAS (ES) 2015/1377
   2015 m. rugpjūčio 7 d.
   dėl priemonės, kurios, vadovaudamasi Europos Parlamento ir Tarybos direktyva 2006/42/EB, ėmėsi Švedija, siekdama uždrausti pateikti rinkai dvi bendrovės Bonnet AB gaminamas malkų pjovimo ir skaldymo mašinas
   
      
         (pranešta dokumentu Nr. C(2015) 5412)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 11 straipsnio 3 dalį,
   kadangi:
   
               (1)
            
            
               pagal Direktyvos 2006/42/EB 11 straipsnio 2 dalyje nustatytą procedūrą Švedija pranešė Komisijai apie priemonę, kuria siekiama uždrausti pateikti rinkai bendrovės Bonnet AB (Surgatan, SE-602 28 Norrkoping, Švedija) gaminamas Bonnetklippen ir Brännhultsklippen tipų malkų pjovimo ir skaldymo mašinas;
            
         
               (2)
            
            
               remiantis Direktyva 2006/42/EB, malkų pjovimo ir skaldymo mašinos buvo paženklintos CE ženklu;
            
         
               (3)
            
            
               priežastis, dėl kurios buvo imtasi šios priemonės, buvo malkų pjovimo ir skaldymo mašinų neatitiktis Direktyvos 2006/42/EB I priedo 1.1.2 ir 1.3.7 punktuose nustatytiems esminiams sveikatos ir saugos reikalavimams dėl saugos integravimo principų ir rizikos, susijusios su judančiomis dalimis. Visų pirma, mašinose nebuvo įrengta apsaugų ar kitų įtaisų, skirtų apsaugoti nuo judančių dalių keliamos rizikos, ir eksploatuojant mašinas įmanoma pasiekti pavojingą zoną;
            
         
               (4)
            
            
               Švedija apie trūkumus pranešė gamintojui; gamintojas ėmėsi priemonių, būtinų reikalavimų neatitinkantiems gaminiams iš rinkos pašalinti;
            
         
               (5)
            
            
               Švedijos pateikti įrodymai patvirtina, kad bendrovės Bonnet AB (Surgatan, SE-602 28 Norrkoping, Švedija) gaminamos Bonnetklippen ir Brännhultsklippen tipų malkų pjovimo ir skaldymo mašinos neatitinka Direktyvoje 2006/42/EB nustatytų esminių sveikatos ir saugos reikalavimų ir dėl šios neatitikties naudotojams kyla didelė rizika susižeisti. Todėl tikslinga priemonę, kurios ėmėsi Švedija, laikyti pagrįsta,
            
         PRIĖMĖ ŠĮ SPRENDIMĄ:
   1 straipsnis
   Priemonė, kurios ėmėsi Švedija, siekdama uždrausti pateikti rinkai dvi bendrovės Bonnet AB (Surgatan, SE-602 28 Norrkoping, Švedija) gaminamas Bonnetklippen ir Brännhultsklippen tipų malkų pjovimo ir skaldymo mašinas, yra pagrįsta.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. rugpjūčio 7 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 157, 2006 6 9, p. 24.